text: Frygt for Roskildesyge på sygehus
  14 februar 2012 kl. 09.03
  Mange tilfælde af diarre og opkast på sygehuset i Kolding giver frygt for Roskildesyge.
  Roskildesyge er meget smitsom. Og på et sygehus, hvor der er mange svage mennesker, er sygdommen absolut upopulær.
  Symptomerne er diarre og opkast.
  - Selv om vi først i dag får svar på, om der er tale om roskildesyge, reagerer vi som om, der er, fordi sygdommen er meget smitsom, siger afdelingssygeplejerske Bente Mortensen til JydskeVestkysten.
  For en sikkerheds skyld er de berørte patienter anbragt i isolation, så de ikke smitter andre.
  